CELEX: 32020D0187
Language: et
Date: 2020-02-03 00:00:00
Title: Euroopa Keskpanga otsus (EL) 2020/187, 3. veebruar 2020, pandikirjade kolmanda ostukava rakendamise kohta (EKP/2020/8) (uuesti sõnastatud)

12.2.2020   
               
               
                  ET
               
               
                  Euroopa Liidu Teataja
               
               
                  L 39/6
               
            
         EUROOPA KESKPANGA OTSUS (EL) 2020/187,
         3. veebruar 2020,
         pandikirjade kolmanda ostukava rakendamise kohta (EKP/2020/8)
         (uuesti sõnastatud)
         EUROOPA KESKPANGA NÕUKOGU,
         võttes arvesse Euroopa Liidu toimimise lepingut, eelkõige selle artikli 127 lõike 2 esimest taanet,
         võttes arvesse Euroopa Keskpankade Süsteemi ja Euroopa Keskpanga põhikirja, eelkõige artikli 12.1 teist lõiku koosmõjus artikli 3.1 esimese taande ja artikliga 18.1,
         ning arvestades järgmist:
         
                     (1)
                  
                  
                     Otsust EKP/2014/40 (1) on mitu korda oluliselt muudetud (2). Kuna vajalikud on täiendavad muudatused, tuleb see otsus õigusselguse huvides uuesti sõnastada.
                  
               
                     (2)
                  
                  
                     Otsusega EKP/2014/40 kehtestati pandikirjade kolmas ostukava (CBPP3). Varaga tagatud väärtpaberite ostukava, avaliku sektori varade järelturult ostmise kava ja ettevõtlussektori võlakirjade ostukava kõrval moodustab CBPP3 osa Euroopa Keskpanga (EKP) laiendatud varaostukavast. Varaostukava eesmärk on tõhustada rahapoliitika ülekandumist, lihtsustada laenuandmist euroala majandusele, lihtsustada laenusaamise tingimusi kodumajapidamistele ja ettevõtjatele ning toetada inflatsioonimäära püsivat lähenemist tasemele, mis on keskmise aja jooksul 2%st allpool, kuid selle lähedal, mis on kooskõlas EKP esmase ülesandega säilitada hindade stabiilsus.
                  
               
                     (3)
                  
                  
                     Euroopa Keskpanga otsus (EL) 2017/2199 (EKP/2017/37) (3) täpsustas reegleid, mida kohaldatakse pandikirjade ostude kõlblikkuse osas CBPP3 alusel, millele osutatakse üldjuhul kui tingimuslikele pass-through pandikirjadele. Alates 1. jaanuarist 2019 ei ole tingimuslikud pass-through pandikirjad enam kõlblikud ostudeks CBPP3 alusel nende kompleksse struktuuri tõttu, kui eelnevalt kindlaksmääratud sündmused toovad kaasa võlakirja tähtaja pikenemise ja muutuse võlakirja maksestruktuuris.
                  
               
                     (4)
                  
                  
                     13. detsembril 2018 otsustas EKP nõukogu, et varaostukava eesmärkide saavutamiseks tuleb muuta teatavaid varaostukava parameetreid alates 1. jaanuarist 2019. Täpsemalt otsustas EKP nõukogu lõpetada varade netoostud varaostukava alusel 31. detsembril 2018. EKP nõukogu kinnitas oma kavatsust, et varaostukava alusel ostetud lõppemisel oleva tähtajaga väärtpaberite põhisumma makseid tuleks reinvesteerida pikema aja jooksul pärast EKP põhiintressimäärade tõstmist EKP nõukogu poolt ning seda tehakse igal juhul nii kaua, kui vajalik soodsate likviidsustingimuste ja piisava monetaartoetuse püsimiseks.
                  
               
                     (5)
                  
                  
                     12. septembril 2019 otsustas EKP nõukogu taasalustada netooste varaostukava alusel alates 1. novembrist 2019 ja kavandab nende teostamist seni, kuni on vajalik tugevdada rahapoliitika intressimäärade mõju, ning lõpetada need vahetult enne, kui EKP nõukogu alustab EKP intressimäärade tõstmist. EKP nõukogu otsustas samuti jätkata varaostukava alusel ostetud lõppemisel tähtaegadega väärtpaberite põhisumma maksete reinvesteerimist pikema aja jooksul pärast seda, kui EKP nõukogu alustab EKP intressimäärade tõstmist ning igal juhul seni, kuni on vajalik säilitada soodsaid likviidsustingimusi ja piisavat monetaartoetust. Võttes arvesse euroala majanduse kestvat aeglustumist ja ebasoodsate riskide kestmist ja inflatsiooni väljavaadet, mis ei täitnud oma keskpikka eesmärki, järeldas EKP nõukogu, et kohane on terviklik poliitiline reageering, mis toetaks inflatsiooni tagasipöördumist püsivale lähenemisele EKP nõukogu keskmise aja inflatsioonieesmärgi suunas. Varade netoostude taasalustamine on proportsionaalne meede, kuna sellel on suurem mõju pikemaajalistele intressimääradele kui intressimäärapoliitikal ja see vähendab ettevõtjate ja kodumajapidamiste rahastamiskulu.
                  
               
                     (6)
                  
                  
                     Varaostukava osa moodustav CBPP3 on proportsionaalne meede, mis leevendab hinnamuutuste väljavaate riske, kuna see kava kergendab monetaar- ja finantstingimusi veelgi, k.a neid, mis on asjakohased euroala laenusaamise tingimuste osas mittefinantsettevõtetele ja majapidamisele. See toetab euroala üldist tarbimist ja investeerimiskulutusi, mis lõpptulemusena aitab keskpikas perspektiivis tagasi pöörduda 2%st allpool, kuid selle lähedal oleva inflatsioonitaseme juurde. Olukorras, kus EKP peamised intressmäärad on madalama vahemiku läheduses, tuleb eurosüsteemi rahapoliitika instrumentidele lisada varaostukava, kuna sellel on kõrge reaalmajandusse ülekandumise potentsiaal.
                  
               
                     (7)
                  
                  
                     CBPP3 kava hõlmab mitmeid tagatisi kavandatud ostude proportsionaalsuseks selle eesmärkidega ja tagab, et seonduvaid finantsriske on kohaselt arvesse võetud ja neid maandatakse riskijuhtimisega.
                  
               
                     (8)
                  
                  
                     CBPP3 vastab täielikult eurosüsteemi keskpankade kohustustele asutamislepingu alusel ja see ei takista eurosüsteemi tegevust kooskõlas avatud turumajanduse ja vaba konkurentsi põhimõtetega.
                  
               
                     (9)
                  
                  
                     Ühtse rahapoliitika osana tuleb kõlblike pandikirjade otseoste eurosüsteemi keskpankade poolt CBPP3 alusel teostada ühtselt, detsentraliseeritult ning kooskõlas käesoleva otsuse tingimustega,
                  
               ON VASTU VÕTNUD KÄESOLEVA OTSUSE:
         
            Artikkel 1
            Pandikirjade otseostu ulatus ja ostukava kehtestamine
            Eurosüsteem kehtestab pandikirjade kolmanda ostukava (CBPP3), mille alusel eurosüsteemi keskpangad ostavad kõlblikke pandikirju vastavalt artiklile 3. CBPP3 kohaselt võivad eurosüsteemi keskpangad teostada kõlblike pandikirjade otseoste kõlblikelt osapooltelt esmas- ja järelturgudel kooskõlas artiklis 4 sätestatud osapoolte kõlblikkuskriteeriumidega.
         
         
            Artikkel 2
            Mõisted
            Käesolevas otsuses kasutatakse mõisteid järgmises tähenduses:
            
                        1)
                     
                     
                        „krediidiasutus” (credit institution) – krediidiasutus Euroopa Parlamendi ja nõukogu määruse (EL) nr 575/2013 (4) artikli 4 lõike 1 punktis 1 määratletud tähenduses;
                     
                  
                        2)
                     
                     
                        „multi-cédula” (multi cédulas) – multi-cédula Euroopa Keskpanga suunise (EL) 2015/510 (EKP/2014/60) (5) artikli 2 punktis 62 määratletud tähenduses.
                     
                  
         
            Artikkel 3
            Pandikirjade kõlblikkuse kriteeriumid
            
               1.   Pandikirjad on kõlblikud otseostudeks CBPP3 alusel, kui nad vastavad turukõlblike varade eurosüsteemi krediidioperatsioonides kasutamise kõlblikkuskriteeriumidele vastavalt suunise (EL) 2015/510 (EKP/2014/60) 4. osale; kui nad vastavad omakasutuses oleva tagatise aktsepteerimise tingimustele suunise (EL) 2015/510 (EKP/2014/60) artikli 138 lõike 3 punktis b; kui nad on emiteeritud euroalal registreeritud krediidiasutuste poolt ja vastavad lõikes 3 sätestatud tingimustele.
            
            
               2.   Multi cédulad on kõlblikud otseostudeks CBPP3 alusel, kui nad on kõlblikud rahapoliitika operatsioonides kasutamiseks kooskõlas suunise (EL) 2015/510 (EKP/2014/60) 4. osaga, kui nad on emiteeritud euroalal registreeritud finantsvahendusettevõtete poolt ja vastavad lõikes 3 sätestatud tingimustele.
            
            
               3.   Lõigetes 1 ja 2 osutatud multi cédulad on kõlblikud otseostudeks CBPP3 alusel, kui nad vastavad järgmistele tingimustele:
               
                           a)
                        
                        
                           paremuselt esimene krediidikvaliteedi hinnang peab andma vähemalt krediidikvaliteedi astme 3 (CQS3) eurosüsteemi ühtlustatud hindamisskaalal, mille esitamise vorm peab olema ametlik reiting reitinguagentuuri (External Credit Assessment Institution, ECAI) poolt, mida aktsepteeritakse eurosüsteemi krediidihindamisraamistikus.
                        
                     
                           b)
                        
                        
                           Positsioon ei tohi ületada 70% emissioonis rahvusvaheliste väärtpaberite identifitseerimisnumbri (ISIN) kohta ühiste positsioonide korral esimese (6) (CBPP1) ja teise (7) pandikirjade ostukava (CBPP2) ning CBPP3 ja muude eurosüsteemi keskpankade positsioonide osas.
                        
                     
                           c)
                        
                        
                           Need peavad olema vääringustatud euros ning neid peab hoidma ja nendega arveldama euroalal.
                        
                     
                           d)
                        
                        
                           Otseostudeks CBPP3 alusel on välistatud võlakirjad, mille on emiteerinud eurosüsteemi krediidioperatsioonidele peatatud juurdepääsuga üksused peatamise aja jooksul.
                        
                     
                           e)
                        
                        
                           Pandikirjade osas, mis ei küüni krediidikvaliteedi astmeni 3 Küproses ja Kreekas, on nõutav vara miinimumhinnang ECAI poolt selle jurisdiktsiooni osas määratud pandikirjadele võimalikul maksimumtasemel. See on nõutav, kui eurosüsteemi krediidikvaliteedi läve miinimumnõudeid ei kohaldata Kreeka või Küprose valitsuste poolt emiteeritud või tagatud turukõlblike võlainstrumentide tagatise kõlblikkuse nõuetele (suunise EKP/2014/31 (8) artikli 8 lõike 2 kohaselt), ja positsiooni piirang 30% emissioonis ISINi kohta, mida kohaldatakse ühiste positsioonide korral CBPP1, CBPP2, CBPP3 ja muude eurosüsteemi keskpankade positsioonide osas, kui pandikirjad vastavad järgmistele omadustele võrreldava riski saavutamisel:
                           
                                       i)
                                    
                                    
                                       emitendi asukoha RKP-le esitatakse kuuaruandlus tagatiste kogumi omaduste kohta, sh andmed laenude tasemel, samuti pandikirjade programmi struktuuriomadused ja teave emitendi kohta; aruandlusvormi annab osapooltele vastav RKP;
                                    
                                 
                                       ii)
                                    
                                    
                                       võetakse 25% ületagatuse kohustus; ületagatuse kohustuse arvutamise normid teatab osapooltele vastav RKP;
                                    
                                 
                                       iii)
                                    
                                    
                                       valuutariski maandamine osapoolte puhul reitinguga BBB- või kõrgema reitinguga, kui programmi tagatiste kogumis on mitte euros vääringustatud nõudeid; või alternatiivselt 95% varast on euros vääringustatud;
                                    
                                 
                                       iv)
                                    
                                    
                                       tagatiste kogumi krediidinõuded on euroalal asuvate deebitoride vastu.
                                    
                                 
                     
                           f)
                        
                        
                           Emitendi valduses olevad pandikirjad on kõlblikud ostudeks CBPP3 alusel, kui nad vastavad eespool täpsustatud kõlblikkusnõuetele.
                        
                     
                           g)
                        
                        
                           Lubatud on selliste nimiväärtuses pandikirjade ostud, mille tootlus tähtajani on negatiivne (või halvima stsenaariumiga) ja võrdub hoiustamise püsivõimaluse intressimääraga või ületab seda. Vajalikus ulatuses on lubatud on selliste nimiväärtuses pandikirjade ostud, mille tootlus tähtajani on negatiivne (või halvima stsenaariumiga) ja väiksem hoiustamise püsivõimaluse intressimäärast.
                        
                     
                           h)
                        
                        
                           Pandikirjade emitent ei ole avaliku või erasektori üksus, kui:
                           
                                       i)
                                    
                                    
                                       tema peamine eesmärk on oma varade järkjärguline üleandmine ja oma tegevuse lõpetamine; või
                                    
                                 
                                       ii)
                                    
                                    
                                       ta on varahalduse või varade loovutamise üksus, mis on asutatud finantssektori restruktureerimise ja/või kriisilahenduse toetuseks, sh võõrandamisstruktuur, mis on tekkinud kriisilahendusest tuleneva varade eraldamise meetme tagajärjel kooskõlas Euroopa Parlamendi ja nõukogu määruse (EL) nr 806/2014 (9) artikliga 26 või Euroopa Parlamendi ja nõukogu direktiivi 2014/59/EL artiklit 42 ülevõtva riigisisese õigusaktiga (10).
                                    
                                 
                     
                           i)
                        
                        
                           Pandikirjade ostud CBPP3 alusel on välistatud, kui neil on tingimuslik pass-through struktuur, mille puhul määratletud sündmused toovad kaasa võlakirjade tähtaja pikenemise ja maksestruktuuri kasutuselevõtu, mis tugineb peamiselt tagatiste reservi kuuluvast varast tekkival rahavool.
                        
                     
         
         
            Artikkel 4
            Kõlblikud osapooled
            CBPP3 otseostudeks ja väärtpaberite laenutehinguteks, mis hõlmavad pandikirju CBPP3 eurosüsteemi portfellides, kõlblikud osapooled on järgmised:
            
                        a)
                     
                     
                        suunise (EL) 2015/510 (EKP/2014/60) artiklis 55 määratletud euroala rahapoliitika operatsioonides osalevad kõlblikkustingimustele vastavad üksused;
                     
                  
                        b)
                     
                     
                        mis tahes muud osapooled, keda eurosüsteemi keskpangad kasutavad oma eurodes vääringustatud investeerimisportfelli investeerimisel, sh pandikirjaturgudel tegutsevad euroalavälised osapooled.
                     
                  
         
            Artikkel 5
            Kehtetuks tunnistamine
            
               1.   Otsus EKP/2014/40 tunnistatakse kehtetuks.
            
            
               2.   Viiteid kehtetuks tunnistatud otsusele käsitletakse viidetena käesolevale otsusele ja lähtuda tuleb vastavustabelist II lisas.
            
         
         
            Artikkel 6
            Lõppsäte
            Käesolev otsus jõustub neljandal päeval pärast selle avaldamist pärast selle avaldamist Euroopa Liidu Teatajas.
         
         
            Frankfurt Maini ääres, 3. veebruar 2020
            
               
                  EKP president
               
               Christine LAGARDE
            
         
         
            (1)  Otsus EKP/2014/40, 15. oktoober 2014, tagatud võlakirjade kolmanda ostukava rakendamise kohta (ELT L 335, 22.11.2014, lk 22).
         
            (2)  Vt I lisa.
         
            (3)  Euroopa Keskpanga otsus (EL) 2017/2199, 20. november 2017, millega muudetakse otsust EKP/2014/40 tagatud võlakirjade kolmanda ostukava rakendamise kohta (EKP/2017/37) (ELT L 312, 28.11.2017, lk 92).
         
            (4)  Euroopa Parlamendi ja nõukogu määrus (EL) nr 575/2013, 26. juuni 2013, krediidiasutuste ja investeerimisühingute suhtes kohaldatavate usaldatavusnõuete kohta ja määruse (EL) nr 648/2012 muutmise kohta (ELT L 176, 27.6.2013, lk 1).
         
            (5)  Euroopa Keskpanga suunis (EL) 2015/510, 19. detsember 2014, eurosüsteemi rahapoliitika raamistiku rakendamise kohta (EKP/2014/60) (ELT L 91, 2.4.2015, lk 3).
         
            (6)  Otsus EKP/2009/16, 2. juuli 2009, tagatud võlakirjade ostukava rakendamise kohta (ELT L 175, 4.7.2009, lk 18).
         
            (7)  Otsus EKP/2011/17, 3. november 2011, teise tagatud võlakirjade ostu kava rakendamise kohta (ELT L 297, 16.11.2011, lk 70).
         
            (8)  Suunis EKP/2014/31, 9. juuli 2014, täiendavate ajutiste meetmete kohta seoses eurosüsteemi refinantseerimisoperatsioonide ja tagatise kõlblikkusega ning millega muudetakse suunist EKP/2007/9 (ELT L 240, 13.8.2014, lk 28).
         
            (9)  Euroopa Parlamendi ja nõukogu määrus (EL) nr 806/2014, 15. juuli 2014, millega kehtestatakse ühtsed eeskirjad ja ühtne menetlus krediidiasutuste ja teatavate investeerimisühingute kriisilahenduseks ühtse kriisilahenduskorra ja ühtse kriisilahendusfondi raames ning millega muudetakse määrust (EL) nr 1093/2010 (ELT L 225, 30.7.2014, lk 1).
         
            (10)  Euroopa Parlamendi ja nõukogu direktiiv 2014/59/EL, 15. mai 2014, millega luuakse krediidiasutuste ja investeerimisühingute finantsseisundi taastamise ja kriisilahenduse õigusraamistik ning muudetakse nõukogu direktiivi 82/891/EMÜ ning Euroopa Parlamendi ja nõukogu direktiive 2001/24/EÜ, 2002/47/EÜ, 2004/25/EÜ, 2005/56/EÜ, 2007/36/EÜ, 2011/35/EL, 2012/30/EL ja 2013/36/EL ning Euroopa Parlamendi ja nõukogu määruseid (EL) nr 1093/2010 ja (EL) nr 648/2012 (ELT L 173, 12.6.2014, lk 190).
      
      
         
            I LISA
            
               Kehtetuks tunnistatud otsus ja selle muudatuste nimekiri
            
            Otsus EKP/2014/40, 15. oktoober 2014, tagatud võlakirjade kolmanda ostukava kohta (ELT L 335, 22.11.2014, lk 22)
            Euroopa Keskpanga otsus (EL) 2017/101, 11. jaanuar 2017, millega muudetakse otsust EKP/2014/40 tagatud võlakirjade kolmanda ostukava rakendamise kohta (EKP/2017/2) (ELT L 16, 20.1.2017, lk 53)
            Euroopa Keskpanga otsus (EL) 2017/1360, 18. mai 2017, millega muudetakse otsust EKP/2014/40 tagatud võlakirjade kolmanda ostukava rakendamise kohta (EKP/2017/14) (ELT L 190, 21.7.2017, lk 22)
            Euroopa Keskpanga otsus (EL) 2017/2199, 20. november 2017, millega muudetakse otsust EKP/2014/40 tagatud võlakirjade kolmanda ostukava rakendamise kohta (EKP/2017/37) (ELT L 312, 28.11.2017, lk 92)
         
      
      
         
            II LISA
            VASTAVUSTABEL
            
                        Suunis EKP/2014/40
                     
                     
                        Käesolev otsus
                     
                  
                        Artikkel 1
                     
                     
                        Artikkel 1
                     
                  
                        —
                     
                     
                        Artikkel 2
                     
                  
                        Artikkel 2
                     
                     
                        Artikkel 3
                     
                  
                        Artikkel 3
                     
                     
                        Artikkel 4
                     
                  
                        —
                     
                     
                        Artikkel 5
                     
                  
                        Artikkel 4
                     
                     
                        Artikkel 6